જવાબ : શું તમને ચોક્ક્સ પણે ખબર છે કે તમારી પાસે અનંતજીવન છે અને જ્યારે તમારું મૃત્યુ થશે ત્યારે તમે સ્વર્ગમાં જશો? ઇશ્વર ઇચ્છે છે કે તમે ચોક્ક્સ થાઓ! બાઇબલ કહે છે કે: “તમને અનંતજીવન છે એ તમે જાણો, માટે તમારા ઉપર, એટલે દેવનાં પુત્રના નામ પર વિશ્વાસ રાખનારા ઉપર, મેં આ વાતો લખી છે” (૧ યોહાન-૫:૧૩). માની લો કે તમે આ સમયે ઇશ્વરની સામે ઉભાં છો, અને પુછે છે કે, “હું તમને સ્વર્ગમાં શા માટે જવા દઉં?” તમે શું કહેશો ? તમે નથી જાણતા કે તમારે શું ઉત્તર આપવો જોઇએ. તમારે જે જાણવાની જરૂર છે તે એ છે કે ઇશ્વર આપણને પ્રેમ કરે છે અને તેમણે એક એવો માર્ગ પૂરો પાડ્યો છે જેનાથી આપણે ચોક્ક્સ પણે જાણી શકીએ છીએ કે આપણે અનંતકાળનું જીવન ક્યાં વીતાવીશું. બાઇબલ આ રીતે વર્ણવે છે: “કેમ કે દેવે જગત પર એટલી પ્રીતિ કરી કે તેણે એકાકીજનિત દીકરો આપ્યો, એ સારુ કે જે કોઇ તેના પર વિશ્વાસ કરે તેનો નાશ ન થાય, પણ તે અનંતજીવન પામે” (યોહાન–૩:૧૬).